作者:貫休
標題:杜侯行
內容:天目連天搏秀氣，崢嶸作起新城地。德門鐘秀光盛時，江表唯傳君子營，劍沖牛鬥疏真宰。金崑玉季輕三鼓，我聞大中鹹通真令主，相惟大杜兼小杜。但能致君活國濟生人，亦何必須踏金梯，折桂樹。宣宗懿宗調舜琴，大杜小杜為殷霖。出將入相兮功德深，常言一呼百萬何足雲，終取封侯之印大如鬥。恭聞吾皇似堯禹，搜尋賢良皆面睹。杜侯杜侯，人之戴兮天筆注，國之福兮天固祚。四海無波八表臣，